### Resume

I forbindelse med halvårsregnskab 2022 besluttede Byrådet at afsætte en samlet anlægspulje, kaldet "inflationspulje", under Økonomiudvalget som værn mod prisstigninger på anlægsområdet. De forventede udfordringer på anlægsområdet som følge af prisstigninger er nu opgjort og på baggrund heraf søges en del af inflationspuljen udmøntet og en del af puljen reserveret.

### Sagsfremstilling

Inflationspuljen

Byrådet besluttede 7.9.2022, pkt. 142 vedr. halvårsregnskab 2022, at kompensation for prisstigninger i 2022 på 53,2 mio. kr. jf. økonomiaftalen blev samlet i en anlægspulje, kaldet ”inflationspulje”, under Økonomiudvalget som værn mod prisstigninger på anlægsområdet. Inflationspuljen dækker kun reelle prisstigninger – og ikke ændringer i projektoplægget.

Desuden besluttede Byrådet at tilbageføre 6,950 mio. kr. fra inflationspuljen til puljen for infrastruktur v/Teknisk Udvalg som konsekvens af prisstigninger til stibro over banen ved [adresse] jf. tidligere politisk beslutning.

Der resterer således 46,250 mio. kr. i inflationspuljen i 2022.

Anlægsprojekter med udfordring som følge af prisstigning:

Der er i alt ca. 235 anlægsprojekter, hvilket svarer til et bruttobudget på ca. 1 mia. kr. (inkl. det brugerfinansierede område). Hovedparten af projekterne har ikke væsentlige udfordringer i forhold til prisstigninger og kan færdiggøres indenfor det afsatte budget.

En gennemgang af anlægsprojekterne viser, at der er væsentlige udfordringer som følge af prisstigninger, vedrørende nedenstående projekter, der er opdelt i flg.:

A) Projekter til konkret udmøntning fra inflationspuljen

B) Projekter til reservation i inflationspuljen

C) Projekter til "opmærksomhed"

Ad A) Projekter til konkret udmøntning fra inflationspuljen

For disse projekter er de konkrete prisstigninger opgjort på baggrund af konkrete tilbud. For projekterne gælder, at de enten er i gang eller, at kontrakt ikke kan underskrives pga., projekterne bliver dyrere end det afsatte budget. Der søges om dækning af prisstigning fra inflationspuljen vedr. disse projekter.

Det vedrører flg. 5 projekter:

![](data:image/png;base64...)

De bevillingsmæssige konsekvenser vedr. udmøntning af 12,770 mio. kr. fra den afsatte inflationspulje til dækning af prisstigninger for ovenstående projekter er medtaget under afsnittet økonomi og jf. indstilling i sagen.

Ad B) Projekter til reservation i inflationspuljen

For disse projekter er prisstigningen en vurdering ud fra de p.t. kendte forudsætninger, men ikke baseret på en kontrakt. Det endelige beløb afventer licitation. Der søges om reservation af beløb i inflationspuljen til dækning af den forventede merudgift som følge af prisstigninger vedr. projekterne.

Det vedrører flg. 8 projekter:

![](data:image/png;base64...)

Der søges om reservation af 26,1 mio. kr. i inflationspuljen til dækning af de forudsatte prisstigninger vedr. ovenstående projekter jf. indstilling i sagen. Når de endelige beløb kendes, søges om udmøntning af det konkrete beløb fra inflationspuljen til de enkelte projekter i særskilte dagsordenspunkter til fagudvalg, Økonomiudvalg og Byråd - eller i forbindelse med fagudvalgenes kvartalsopfølgninger 2023. Hvis der bliver tidsmæssige udfordringer i f.t. underskrivelse af kontrakt, kan der administrativt disponeres indenfor det reserverede beløb, hvorefter udmøntning af beløbet medtages som dagsordenspunkt på førstkommende møde.

Ad C) Projekter til "opmærksomhed"

Udover ovenstående projekter er der merudgift som følge af prisstigninger vedr. byggemodningsprojekter på ca. 3 mio. kr. Merudgiften søges afholdt indenfor det lukkede kredsløb vedr. byggemodning, køb og salg af jord.

Ved udmøntning af 12,770 mio. kr. fra inflationspuljen og reservation af 26,1 mio. kr. jf. ovenstående resterer et udisponeret beløb på 7,380 mio. kr. i inflationspuljen. Restbeløb i puljen i 2022 medtages i overførselssag 2022/2023.

### Økonomi

![](data:image/png;base64...)

![](data:image/png;base64...)

Opsummering af de bevillingsmæssige konsekvenser:

Sagen medfører, at der gives anlægsbevilling og afsættes rådighedsbeløb i [adresse] på i alt 12,770 mio. kr. som følge af prisstigninger vedr. de angivne projekter. Beløbet finansieres af den til formålet afsatte inflationspulje i 2022. Forskydning mellem årene reguleres via kassen.

### Sagens videre forløb

Sagen skal behandles af Økonomiudvalget og Byrådet.

### Historik

Kommunaldirektøren indstiller, 14. november 2022, pkt. 218:

at der udmøntes 12,770 mio. kr. fra inflationspuljen til dækning af prisstigninger vedr. de angivne projekter (A),

at de bevillingsmæssige konsekvenser jf. bevillingsskema under afsnittet økonomi godkendes, og

at der reserveres 26,1 mio. kr. af inflationspuljen til prisstigninger vedr. de angivne projekter (B).

Beslutning fra Økonomiudvalget, 14. november 2022, pkt. 218:

Anbefales.

### Beslutning

Godkendt.